b'\n_START_ARTICLE_\nJ\xc3\xbcrgen Moltmann\n_START_SECTION_\n\xc5\xbdIVLJENJE\n_START_PARAGRAPH_\nRodil se je v Hamburgu. Moltmann je odra\xc5\xa1\xc4\x8dal v neverni dru\xc5\xbeini. Kot najstnik je idealiziral Alberta Einsteina in \xc5\xbeelel \xc5\xa1tudirati matematiko, ampak so ga leta 1944 vpoklicali v vojsko. Kot pomo\xc4\x8dnik vojnega letalstva je ob koncu druge svetovne vojne pri\xc5\xa1el v britansko ujetni\xc5\xa1tvo. Kot ujetnik je po lastnih besedah na\xc5\xa1el pot h kr\xc5\xa1\xc4\x8danski veri in tam tudi za\xc4\x8del \xc5\xa1tudij evangeli\xc4\x8danske teologije, ki ga je od leta 1948 dalje nadaljeval na univerzi v G\xc3\xb6ttingenu. Med \xc5\xa1tudijem so imeli nanj velik vpliv Hans Joachim Iwand, Gerhard von Rad ter predvsem Otto Weber, pri komer je tudi spisal disertacijo o nauku predestinacije Moysea Amyrauta. Od leta 1952 je bil pastor v bremenskem okraju Wasserhorst, kjer je opravljal tudi funkcijo \xc5\xa1tudentskega duhovnika. Leta 1957 je habilitiral s temo Christopha Petzla in postal profesor na cerkveni visoki \xc5\xa1oli v Wuppertalu. Leta 1963 je od\xc5\xa1el predavat na univerzo v Bonnu. Od leta 1967 do svoje emeritacije leta 1994 je deloval kot profesor sistemske teologije na Eberhard-Karlovi univerzi v mestu T\xc3\xbcbingen._NEWLINE_Med letoma 1952 in 2016 je bil poro\xc4\x8den s  feministi\xc4\x8dno teologinjo Elisabeth Moltmann-Wendel._NEWLINE_Moltmann se je \xc5\xa1tel za levi\xc4\x8darskega progresista. Dejal je: Ko sta v povojnem \xc4\x8dasu Adenauer in Dibelius vzpostavila staro razmerje med dr\xc5\xbeavo in cerkvijo, ki leta 1933 niso zaustavile Hitlerja, sem se priklju\xc4\x8dil politi\xc4\x8dnim ter cerkvenim in kriti\xc4\x8dnim skupinam, ki so nadaljevale delo Izpovedujo\xc4\x8de Cerkve. Od leta 1978 dalje je bil \xc4\x8dlan kr\xc5\xa1\xc4\x8danske mirovne konference. Med letoma 1963 in 1983 je bil \xc4\x8dlan komisije za vero ter cerkveno ureditev, med letoma 1977 in 1993 pa predstojnik zdru\xc5\xbeenja za evangeli\xc4\x8dansko teologijo. Leta 1964 je iz\xc5\xa1lo njegovo delo Teologija upanja, ki mu je prislu\xc5\xbeilo mednarodni ugled. Leta 1972 je iz\xc5\xa1la njegova knjiga Kri\xc5\xbeani Bog, v kateri je omenjen trinitarizem, leta 1975 pa Cerkev in mo\xc4\x8d duha, v kateri je pisal o cerkvi kot skupnosti, zdru\xc5\xbeeni v Jezusovem duhu. \xc4\x8ceprav so nastale posami\xc4\x8dno, omenjene tri knjige pogosto \xc5\xa1tejemo za trilogijo, ki iz zornega obravnava isto temo (velika no\xc4\x8d) in pod drobnogled vzame celotno kr\xc5\xa1\xc4\x8dansko teologijo. Skupaj s teologom Pinchasom Lapidom je objavil dva dialoga, prvega na temo razmerja med monoteizmom in naukom Svete trojice (1979) ter drugega na temo cerkve v Izraelu (1980). Med letoma 1980 in 1995 so iz\xc5\xa1li v petih delih njegovi Sistemati\xc4\x8dni prispevki k teologiji, v katerih se je ponovno posvetil celotni cerkveni dogmatiki:_NEWLINE_- Trinit\xc3\xa4t und Reich Gottes. Zur Gotteslehre, M\xc3\xbcnchen 1980_NEWLINE_- Gott in der Sch\xc3\xb6pfung. \xc3\x96kologische Sch\xc3\xb6pfungslehre, M\xc3\xbcnchen 1985_NEWLINE_- Der Weg Jesu Christi. Christologie in messianischen Dimensionen, M\xc3\xbcnchen 1989_NEWLINE_- Der Geist des Lebens. Eine ganzheitliche Pneumatologie, M\xc3\xbcnchen 1991_NEWLINE_- Das Kommen Gottes. Christliche Eschatologie, M\xc3\xbcnchen 1995_NEWLINE_- Erfahrungen theologischen Denkens,1999_NEWLINE_Poleg vseh zgoraj na\xc5\xa1tetih del je leta 2006 izdal tudi avtobiografijo z naslovom Weiter Raum,ter ve\xc4\x8d sestavkov za zbornike. _NEWLINE_\xc5\xa0tevilna njegova dela so bila prevedena, med drugim v angle\xc5\xa1\xc4\x8dino, \xc5\xa1pan\xc5\xa1\xc4\x8dino, nizozem\xc5\xa1\xc4\x8dino, portugal\xc5\xa1\xc4\x8dino, polj\xc5\xa1\xc4\x8dino, italijan\xc5\xa1\xc4\x8dino, japon\xc5\xa1\xc4\x8dino in korej\xc5\xa1\xc4\x8dino. Moltmann se je vedno \xc5\xa1tel za politi\xc4\x8dno odgovornega misleca, v smislu teologije Johanna Baptista Metza, \xc4\x8digar dela so vplivala tudi na Moltmannovo Teologijo upanja. Meni, da tisti, ki le upa, pravzaprav ne more mirno spati, pa\xc4\x8d pa se mora ne\xc4\x8desa zares lotiti. V tem smislu je Moltmann aktiven in osve\xc5\xa1\xc4\x8den.\n_START_SECTION_\nNagrade\n_START_PARAGRAPH_\nLeta 1987 je bil Moltmann nagrajen s teolo\xc5\xa1ko nagrado okraja Sexau, 1994 z nagrado Ernsta Blocha in leta 2000 z Grawemayerjevo nagrado za religijo. V letih 1984/85 je predaval na Giffordovih predavanjih v Edinburghu leta 2000 pa je od premierja Erwina Teufla prejel medaljo za zasluge zvezne de\xc5\xbeele Baden-W\xc3\xbcrttemberg._NEWLINE_Na svoj 80. rojstni dan je od takratnega ortodoksnega nad\xc5\xa1kofa in metropolita Moldavije in Bukowine, Daniela Ciobotea, prejel odlikovanje moldavski kri\xc5\xbe. 15 univerz mu je podelilo tudi \xc4\x8dastni doktorat.\n_START_SECTION_\nNJEGOVI U\xc4\x8cENCI\n_START_PARAGRAPH_\nJ\xc3\xbcrgen Moltmann je bil mentor pri \xc5\xa1tevilnih disertacijah in habilitacijah. Med njegove nekdanje u\xc4\x8dence sodijo med drugim tudi:_NEWLINE_-Michael Welker_NEWLINE_-Peter Zimmerling_NEWLINE_-Miroslav Volf_NEWLINE_-Gerhard Marcel Martin_NEWLINE_Njegovi asistenti na t\xc3\xbcbingen\xc5\xa1ki univerzi so bili:_NEWLINE_- Karl-Adolf Bauer_NEWLINE_- Gerhard Marcel Martin_NEWLINE_- Reiner Strunk_NEWLINE_- Rudolf Weth\n_START_SECTION_\nDELO\n_START_PARAGRAPH_\nMoltmann je razvil obliko teologije osvoboditve, ki temelji na stali\xc5\xa1\xc4\x8du, da Bog trpi s \xc4\x8dlove\xc5\xa1tvom, obenem pa obljublja \xc4\x8dlove\xc5\xa1tvu bolj\xc5\xa1o prihodnost z upanjem na vstajenje, ki ga je ozna\xc4\x8dil kot "teologijo upanja". Veliko njegovih del temelji na razvoju posledic teh idej za razli\xc4\x8dna podro\xc4\x8dja teologije. Moltmann je postal znan po razvoju oblike dru\xc5\xbebenega trinitarizma. Trinitarizem je svetopisemski nauk, da je Bog troedin in da se je razodel kot tri enakovredne, ve\xc4\x8dno sobivajo\xc4\x8de osebe.\n_START_SECTION_\nDELA:\n_START_PARAGRAPH_\n- Mensch\xc2\xa0: christliche Anthropologie in den Konflikten der Gegenwart -1971_NEWLINE_- Kirche in der Kraft des Geistes. Ein Beitrag zur messianischen Ekklesiologie - 1975_NEWLINE_- Wer ist der "Mensch"? - 1975_NEWLINE_- Trinit\xc3\xa4t und Reich Gottes: Zur Gotteslehre - 1980_NEWLINE_- Politische Theologie - politische Ethik - 1984_NEWLINE_- Gott in der Sch\xc3\xb6pfung\xc2\xa0: \xc3\xb6kologische Sch\xc3\xb6pfungslehre - 1985_NEWLINE_- Der Weg Jesu Christi\xc2\xa0: Christologie in messianischen Dimensionen - 1989_NEWLINE_- Gott im Projekt der modernen Welt\xc2\xa0: Beitr\xc3\xa4ge zur \xc3\xb6ffentlichen Relevanz der Theologie - 1990_NEWLINE_- Das kommen Gottes\xc2\xa0: christische Eschatologie - 1995_NEWLINE_- Wer ist Christus f\xc3\xbcr uns heute? - 1996\n_START_SECTION_\nPrevedena v sloven\xc5\xa1\xc4\x8dino:\n_START_PARAGRAPH_\n- Novi \xc5\xbeivljenjski slog\xc2\xa0: koraki k ob\xc4\x8destvu - 1984_NEWLINE_- Kaj nam Kristus pomeni danes? - 1996'